VSM Sklep I Cp 147/2021
Sodna praksa višjih sodišč, 2021-03-16

Alenka Zgubič (preds.), Branko Reisman (poroč.), Mirjana Pintarič

Pritožba ima prav, da je potrebno v skladu z določbo drugega odstavka 21. člena Zakona o odvetniški tarifi - ZOdvT in 2b točko tarifne številke 18 OT, po kateri vrednost storitve v sporu o osebnih in stvarnih služnostih znaša 300 točk, v zvezi z 2. točko 29. člena ZST, po kateri je vrednost zahtevka (spora) za odmero takse v sporih o stvarnih služnostih določena fiksno v višini 1.500,00 EUR in je ta po določbi četrtega odstavka tarifne številke 1 ZST določena v fiksni višini 800 točk, odvetniške storitve v sporu iz stvarnih služnosti odmeriti po 2b točki tarifne številke 18 OT, ne pa po 1. točki tarifne številke 18 OT, kot je to zmotno storilo prvostopno sodišče.

I. Pritožbi se ugodi in se izpodbijana sodba v odločbi o pravdnih stroških (točka II izreka) spremeni tako, da se znesek 2.003,48 EUR nadomesti z zneskom 2.705,91 EUR.

II. Tožena stranka je dolžna tožeči stranki v roku 15 dni povrniti za 279,00 EUR pritožbenih stroškov z zakonskimi zamudnimi obrestmi v primeru plačilne zamude.

1. Prvostopno sodišče je z izpodbijano sodbo pod točko I razsodilo, da obstoji v korist tožeče stranke neprava stvarna služnost v javno korist na delu nepremičnine v lasti tožene stranke. V odločbi o pravdnih stroških (točka II izreka) je odločilo, da je tožena stranka dolžna tožeči stranki v roku 15 dni povrniti pravdne stroške v znesku 2.003,48 EUR z zakonskimi zamudnimi obrestmi v primeru plačilne zamude.

2. Zoper odločbo o pravdnih stroških je pritožbo vložila tožeča stranka zaradi nepravilne uporabe Odvetniške tarife (v nadaljevanju OT) pri odmeri stroškov. Prvostopno sodišče je nepravilno pravdne stroške odmerilo od vrednosti spornega predmeta po 1. točki tarifne številke 18 OT. Pravilno bi moralo odvetniške stroške odmeriti po 2. točki tarifne številke 18 OT, kjer je za spore o osebnih in stvarnih služnosti določena vrednost storitve na 300 točk. V tožbi označena vrednost 1.500,00 EUR pa ne predstavlja vrednosti obravnavanega spornega predmeta, ker je bila ta določena zaradi taksne odmere kot to določa 2. točka 29. člena Zakona o sodnih taksah (v nadaljevanju ZST). Pritožbenemu sodišču predlaga spremembo izpodbijane odločbe o pravdnih stroških tako, da se tožeči stranki upoštevaje pravilno taksno tarifo odmerijo pravdni stroški v skupnem znesku 2.705,91 EUR. Priglaša pritožbene stroške.

3. Tožena stranka ni vložila odgovora na pritožbo.

5. Pritožba ima prav, da je potrebno v skladu z določbo drugega odstavka 21. člena Zakona o odvetniški tarifi - ZOdvT

in 2b točko tarifne številke 18 OT, po kateri vrednost storitve v sporu o osebnih in stvarnih služnostih znaša 300 točk, v zvezi z 2. točko 29. člena ZST, po kateri je vrednost zahtevka (spora) za odmero takse v sporih o stvarnih služnostih določena fiksno v višini 1.500,00 EUR in je ta po določbi četrtega odstavka tarifne številke 1 ZST določena v fiksni višini 800 točk, odvetniške storitve v sporu iz stvarnih služnosti odmeriti po 2b točki tarifne številke 18 OT, ne pa po 1. točki tarifne številke 18 OT

6. Tožeči stranki tako za sestavo tožbe po tarifni številki 18/2b OT za sestavo tožbe pripada 300 točk, po tarifni številki 19/1 OT za prvi pripravljalni spis 300 točk, po tarifni številki 19/2 OT za drugi pripravljalni spis 225 točk, za tretji pripravljalni spis po tarifni številki 19/3 OT 150 točk, za pripravljalni narok po tarifni številki 20/1 OT 300 točk, za prvi narok za glavno obravnavo po tarifni številki 20/1 OT 300 točk, za drugi narok za glavno obravnavo po tarifni številki 20/2 OT 150 točk, za ogled na kraju samem po tarifni številki 20/4 OT 150 točk, za tretji narok za glavno obravnavo po tarifni številki 20/2 OT 150 točk, za četrti narok za glavno obravnavo po tarifni številki 20/2 OT 150 točk, za prvo glavno obravnavo v ponovljenem postopku po tarifni števili 20/1 OT v višini 300 točk in za pritožbo zoper sodbo, s katero je uspela tožeča stranka po tarifni številki 21/1 OT 375 točk. Upoštevaje navedeno pravilno ovrednotenje odvetniških storitev po OT, ob dejstvu, da je prvostopno sodišče sicer pravilno ugotovilo vse potrebne stroške tožeče stranke (točka 15 razlogov izpodbijane odločbe), narekuje spremembo izpodbijane odločbe o pravdnih stroških, kot je razvidno iz izreka tega sklepa.

7. Odločitev pritožbenega sodišča temelji na določbi 3. točke 365. člena Zakona o pravdnem postopku - ZPP.

8. Tožeča stranka je s pritožbo uspela in zato ji je tožena stranka dolžna povrniti za 279,00 EUR utemeljeno priglašenih (tožeči stranki ni priznati priglašenih stroškov za pregled in poročilo stranki, ker je ta odvetniška storitev zajeta že v OT za pritožbo) pritožbenih stroškov.

V postopkih, za katere se po zakonu, ki ureja sodne takse, določene takse v nespremenljivih zneskih, se za odmero tistih odvetniških nagrad, ki se odmerijo glede na vrednost predmeta, uporabijo določbe o vrednosti po tem zakonu (drugi odstavek 21. člena Zakona o odvetniški tarifi, ki določa uporabo zakona, ki ureja sodne takse glede vrednosti predmeta).

Ta določa odmero odvetniških storitev od vrednosti spornega predmeta.

Prvostopno sodišče je pri odmeri upoštevalo sporno vrednost 1.500,00 EUR, ki pa je določena za odmero takse v sporih o stvarnih služnostih (2. točka 29. člena ZST).

Zakon o odvetniški tarifi (2008) - ZOdvT  - člen 21, 21/2,

Zakon o odvetniški tarifi (2008) - ZOdvT  - tarifna številka 18, 18/1, 18/2b

Zakon o sodnih taksah (1978) - ZST  - tarifna številka 29, 29/2

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.